MAFRA

MAFRA, a.s. je najväčšia česká mediálna spoločnosť, ktorá vydáva v Česku najčítanejšie denníky Mladá fronta DNES a Lidové noviny. Do mediálnej skupiny ďalej patria internetové portály iDNES.cz a Lidovky.cz s vlastnými redakciami, bezplatný denník Metro a týždenník 5plus2. Mafre patrí hudobná televízia Óčko a virtuálny operátor MOBIL.CZ. Mafra Slovakia bolo druhé najväčšie slovenské vydavateľstvo. Najznámejším vlastníkom MAFRA bol Andrej Babiš. 
O spoločnosti a vlastnícke vzťahy.
Súčasťou skupiny sú aj dve divízie tlačiarne Mafraprint v Prahe a Olomouci. Vlastnia tiež televíznu agentúru TVD a majú tiež podiel v najväčšej českej spoločnosti pre distribúciu tlače PNS. Dvadsaťpercentný podiel držali v podniku Vltava-Labe-Press, ktorý vydáva početné regionálne noviny (Denníky Bohemia, Denníky Moravia a bulvárny denník Šíp) – ten ale v roku 2009 vymenila za podiel v slovenskom denníku.
Väčšinovým vlastníkom Mafra bola od roku 1994 nemecká spoločnosť Rheinisch-Bergische Druckerei- und Verlagsgesellschaft (RBDV), ktorá patrí rodinám Arnold, Betz, Droste, Alt a Ebel (v roku 2008). V Nemecku vydávali denník Rheinische Post.
V júni 2013 skupinu kúpil Agrofert vlastnený Andrejom Babišom. Akvizíciu následne v auguste 2013 schválil český Úrad pre ochranu hospodárskej súťaže. Agrofert skupinu prevzal 10. októbra 2013 ; zodpovedajúci zápis v obchodnom registri bol vykonaný 16. októbra 2013. V novembri 2013 súd právoplatne rozhodol, že spoločnosť Mladá fronta nesmie používať v názve svojho denníka E15 slovné spojenie „Mladá fronta“, pretože sa tým dopúšťa nekalej súťaže.
V októbri 2018 bol oznámený predaj vydavateľstva Bauer Media, vydávajúci české prevažne voľnočasové a lifestylové časopisy pre ženy (napr. Pestrý svet, Rytmus života alebo Chvíľka pre teba) vydavateľstvu MAFRA. V novembri 2018 predaj schválil protimonopolný úrad. 4. decembra 2018 bolo portfólio časopisov Bauer Media začlenené do mediálnej skupiny MAFRA.
V auguste 2023 prešla českým Senátom novela zákona o konflikte záujmov. Po podpise prezidenta, firmy ministra financií sa nebudú môcť uchádzať o dotácie, verejné zákazky a investičné stimuly. Budúci členovia vlády a mnohí ďalší úradníci tiež nebudú môcť prevádzkovať niektoré médiá. Novela zákona o konflikte záujmov, ktorú pripravili Piráti a ktorej deklarovaným cieľom blo zabrániť aktívnym politikom ovládať médiá. Babiš schválený zákon kritizoval a oznámil, že ďalšie kroky bude konzultovať s právnikmi. Začiatkom roku 2023 Babiš začal rokovania o predaji MAFRA, ale v marci 2023 boli rokovania prerušené. Počas rokovaní sa cena vyšplhala z pôvodných približne 150 miliónov eur na viac ako 180 miliónov eur (približne 4,3 miliardy korún), čo bolo pre stratovú spoločnosť veľmi priaznivá suma. Spustenie predaja Babišovho mediálneho impéria sa časovo zhoduje s diskusiou o novele zákona. V septembri 2023 Babiš predal Mafru a ďalšie svoje podniky a novým majiteľom bude investičná skupine Kaprain českého podnikateľa Karla Pražáka. Dohodu o transakcii budú ešte príslušné posudzovať protimonopolné úrady.
Pred voľbami do Európskeho parlamentu v roku 2019 sa Mafra v Česku zapojila do kampane ANO. Magazín Rytmus života uverejnil pozitívny profil vtedajšej líderky kandidátnej listiny ANO Dity Charanzovej. V tom čase už Rytmus života patril niekoľko mesiacov do portfólia vydavateľstva Mafra, ktoré Andrej Babiš ovládal prostredníctvom zvereneckých fondov. Na vlastnú propagáciu a propagáciu svojho hnutia použil Babiš v nasledujúcich rokoch tie isté časopisy ešte niekoľkokrát, najmä pred voľbami. V januári 2023, keď Babiš kandidoval na prezidenta. Rytmus života a ďalšie príbuzné časopisy publikovali predvolebné podporné články v štýle "VIP hlasy pre Babiša", ale bez toho, aby ich akýmkoľvek spôsobom odlišovali od ostatných redakčných materiálov. Podľa kvalifikovaného odhadu hodnota takejto reklamy, ktorú Babiš dostal zadarmo vo svojich médiách, v tom čase presiahla dva milióny korún. Po zmene vlastníctva Mafry sa však už nič také nestalo.
Mediálna skupina MAFRA sídli v budove Anděl Media Centrum v Prahe na Smíchove na mieste neoficiálne označenom ako Mafra Plaza.
MAFRA Slovakia.
MAFRA Slovakia, a.s., bolo založené v roku 1992. streda, 1. januára 2020 zanikla. Vydávala nasledovné tituly a prevádzkuje webové portály: